## Uredba o izmjenama i dopunama Uredbe o područjima na kojima djeluju carinarnice Carinske uprave Republike Hrvatske

### NN 153/2005 (28.12.2005.), Uredba o izmjenama i dopunama Uredbe o područjima na kojima djeluju carinarnice Carinske uprave Republike Hrvatske

# VLADA REPUBLIKE HRVATSKE

**2970**

Na temelju članka 5. stavka 5. Zakona o
carinskoj službi (»Narodne novine«, broj 67/2001), Vlada Republike Hrvatske je
na sjednici održanoj 23. prosinca 2005. godine donijela

## UREDBU

### O IZMJENAMA I DOPUNAMA UREDBE O PODRUČJIMA NA KOJIMA DJELUJU CARINARNICE CARINSKE UPRAVE REPUBLIKE HRVATSKE

Članak 1.

U Uredbi o područjima na kojima djeluju
carinarnice Carinske uprave Republike Hrvatske (»Narodne  novine«, br. 118/2001, 3/2002, 185/2004 i 122/2005), u članku 2.
stavku 1. točka 2) mijenja se i glasi:

»2) Carinarnica Osijek sa sjedištem u Osijeku na
području:

a) Osječko-baranjske županije na području
gradova Beli Manastir, Belišće, Đakovo, Našice,
Osijek i Valpovo, te općina Antunovac, Bilje, Bizovac,
Čeminac, Čepin, Darda,
Draž, Donja Motičina, Drenje,
Erdut, Ernestinovo, Feričanci, Gorjani,
Jagodnjak, Kneževi Vinogradi, Koška, Levanjska Varoš,
Petlovac, Petrijevci, Podgorač, Popovac, Punitovci, Satnica Đakovačka, Semeljci,
Strizivojna, Šodolovci, Trnava, Viškovci, Vladislavci i Vuka;«.

Točka 3) mijenja se i glasi:

»3) Carinarnica Koprivnica sa sjedištem u
Koprivnici na području:

a) Koprivničko-križevačke županije na području
gradova Đurđevac, Koprivnica i Križevci, te općina Drnje,
Đelekovec, Ferdinandovac,
Gola, Gornja Rijeka, Hlebine, Kalinovac,
Kalnik, Kloštar Podravski, Koprivnički Bregi,
Koprivnički Ivanec, Legrad, Molve,
Novigrad Podravski, Novo Virje, Peteranec,
Podravske Sesvete, Rasinja, Sokolovac,
Sveti Ivan Žabno, Sveti Petar Orehovec
i Virje;

b) Bjelovarsko-bilogorske županije na području gradova
Bjelovar, Čazma, Daruvar, Garešnica i Grubišno Polje,
te općina Berek, Dežanovac,
Đulovac, Hercegovac, Ivanska,
Kapela, Končanica, Nova Rača, Rovišće,
Severin, Sirač, Šandrovac, Štafanje, Velika
Pisanica, Veliki Grđevac, Veliko Trojstvo, Velika Trnovitica i Zrinski Topolovac;«.

Iza točke 13) dodaju se dvije nove točke 14) i
15), koje glase:

»14) Carinarnica Virovitica sa sjedištem u
Virovitici na području:

a) Virovitičko-podravske županije na području
gradova Orahovica, Slatina i Virovitica, te općina
Crnac, Čačinci, Čađavica, Gradina, Lukač, Mikleuš, Nova Bukovica,
Pitomača, Suhopolje, Špišić Bukovica, Sopje, Voćin i Zdenci;

b) Osječko-baranjske županije na području grada
Donjeg Miholjca, te općina Đurđenovac, Magadenovac, Marijanci, Podravska
Moslavina i Viljevo.

15) Carinarnica Vukovar sa sjedištem u Vukovaru
na području:

a) Vukovarsko-srijemske županije na području
gradova Ilok, Vinkovci, Vukovar i Županja, te općina Andrijaševci,
Babina Greda, Bogdanovci, Borovo, Bošnjaci, Cerna, Drenovci, Gradište, Gunja,
Ivankovo, Jarmina, Lovas, Markušica, Nijemci, Nuštar, Negoslavci, Otok, Privlaka, Stari Jankovci, Stari Mikanovci, Tompojevci, Tordinci, Tovarnik, Trpinja, Vođinci i Vrbanja.«.

Članak 2.

Ova Uredba stupa na snagu 1. siječnja 2006.
godine, a primjenjuje se od 1. ožujka 2006. godine.

Klasa: 413-01/05-01/05

Urbroj: 5030120-05-5

Zagreb, 23. prosinca 2005.

Predsjednik

**dr****. sc. Ivo Sanader**,
v. r.

Uredba, NN 153/2005-2970